Cégünk a SzálkaIpari Szálfa Karó Ovangkolból Kft. (SZISZKO) 30 éve dolgozik a bútoriparban. A bútorpiaci szegmens működésének jó elemzésével, a gyártás hozzáértő szervezésével a tulajdonos évente 40-50%-os profithoz juthatott. A jól kiépített értékesítési csatornákkal a vállalkozás egyenletesen növelte forgalmát és kisvállalkozásból 8-10 év alatt közepes majd az alapítástól számított nagyjából 15-18 év alatt közepesből nagyra nőhetett. A növekedés első fázisaként a megfelelő mértékű és minőségű anyagok biztosítása miatt Sopronban raktározási céllal telephelyet létesített, majd később EU csatlakozást követően, a kedvező adózási feltételek miatt Pozsonyban egy áruházat nyitott.

Az üzleti terv szerinti a bútorgyártáshoz 7-10 magasan képzett szakember szükséges. Őket szolgálja ki a raktárban dolgozó további 3 fő raktáros és a fuvarozást saját gépkocsikkal végző 2 fő szállító. Az iroda és az üzlethelyiség működtetéséhez 4-5 fő elegendő az adminisztrációs feladatok ellátására, az ügyfelek tanácsadására és a termékek értékesítésének megszervezésére. Tervező részlegünkön 4 fő dolgozik, akik a fejlett és sok referenciával bíró gyártás automatizálási szoftver segítségével rendkívül hatékonyan állíthatják össze az adott projekthez szükséges alkatrészek listáját és tulajdonságait. Egy gombnyomásra, pár perc alatt előre definiált megmunkálási stílusok alapján a CAD/CAM szoftver elvégzi a táblaoptimalizálást, szerszámpálya készítést, riportlapok generálását, valamint, ha szükséges akár a második vagy további szükséges megmunkálások programját is elkészíti. Teljes mértékben automatizált lett a CNC programozás, valamint rengeteg emberi tényezőből adódó hibát is kiküszöböltek.

A csapat az utóbbi években egészült ki egy fő tervező-designerrel, aki megtervezi és elkészíti a látványterveket. A látványtervek szoftveres megvalósítása, a tervezés végeztével azonnal tartalmazza az összes anyagrendeléshez és gyártáshoz szükséges információt, valamint a bútorok pontos árát, részletezve. Ezzel megtörténhet az azonnali árajánlat kiadása.

A tervező-designer munkája teszi lehetővé a megrendelők bevallása szerinti kedvenc szolgáltatást, a virtuális bemutatóterem használatát. VR technológiának köszönhetően megtekinthető a készítendő bútor, láthatóvá válik összeépített, majdani környezetbe helyezett formájában. A vevő mozoghat a megálmodott térben, körbejárhatja a később használandó terméket. Épp csak megérinteni nem tudja.